Last saved by: dagmara

48 - Сýрат Алфатхь /Схьаеллар/
/Мадинатехь доьссина ‚ 29 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Баккъаллá а Óха хьýна /тόламца/ схьайиллира /Макка-шахьар/  билгала елларца . 
2.Аллах1а хьан къинах хьалха даьлларг а , /цуьнах/ т1аьхьа дисанарг а хьýна гечдархьамá а , Шен зовкх /дика/ хьýна /т1ехь/ кхόчуш дархьамá а , нийсачу новкъа т1е Шá хьо нисвархьамá а .  
3.Аллах1а хьо /цуьнца/ тόлорхьамá /айъархьамá/ а сийлахьчу тόламца .
4.Иза ву /И/ Шá муъманéхан дегнашчу синтем боссийнарг , уьш шайн ийманна т1é а иймáнехь /кхин а/ совболийтархьама . Аллах1ан /дόлахь/ бу стигланашин а , лаьттин а б1ахой . Аллах1 ву хуург , хьéкъалалла дерг . 
5./Цό омру дина джих1ад дарца/ Шá муъмастегрий а , муъмазударий а шайн к1елахула тáтолаш лéлачу бошмаш чубахийтархьамá а , цу чохь /шаьш/ гуттар лаьттар болуш . Шá цáрех шайн вόнаш /къинош/ д1атилорхьамá а . И бара Аллах1ана гергахь боккха тόлам /кхиам/ . 
6.Шá мунéпикъстегарий а , мунéпикъзударий а , /Дéлаца/ дéкъахо вен стегарий а , дéкъахо вен зударий а 1áзапé лáцархьамá а , /шаьш/ Аллах1аца вон моттар моьттуш болу , цаьрна т1е вон хьоьвзур /дόг1ур/ ду . Аллах1 цаьрна оьг1аз вахна , цаьрна наь1алт аьлла , цаьрна жоьжахати кечйина Цό . Ма вон /х1усам/ ю-кх и /жоьжахати шéга/ верзарехь . 
7.Аллах1ан бу стигланашин а , лаьттин а б1ахой . Аллах1 ву сийлахьниг , хьéкъалалла дерг  
8.Баккъаллá а Óха хьажийна хьо /хьан умматна т1ехь/ теш а , кхаъбохьург а , кхéрамтосург а вина , 
9.Шу Аллах1ах а , Цуьнан элчанах а тешийтархьамá а , шоьга цунна г1одайтархьамá а , шоьга иза лáрийтархьамá а , шоьга Иза 1уьйренцá а , суьйренцá а /хесторца/ ц1анвайтархьамá а .
10.Баккъаллá а шаьш /куьйге баьхкина/ хьуна /тéшамца/ ч1áг1о йийраш , баккъаллá а уьш Аллах1ана ч1áг1о еш бу /хьуна/ . Аллах1ан /тергамé/ куьг цéран /барт бечу/ куьйгашна т1ехула ду . Ткъа /шен ч1áг1о/ шá йохийнарг /милла велахь/ , баккъаллá а цо шен дéг1ана зен до . Ткъа шá Аллах1ана йина ч1áг1о кхочуш йинарг /милла велахь/ , Цо лур ю цунна йоккха ял . 
11.Хьоьга эра ду /т1амна/ áрацабевлачу г1амарéра áкха 1аьрбаша : « Д1алéцира тхо тхан даьхнеш а , доьзалш а , /Дéлé/ гечдар дéхахь тхýна » . Шайн меттанашца цáра όлу шайн дегнашчохь шá дόцург . Ахьа /цаьрга/ áла : « Мила ву /иза/ шен карахь шуна /дан/ Аллах1ера /цхьа/ х1ума дерг , Цунна шуна /цхьа/ зен дан лиъча  , йа шуна /цхьа/ пайда бан лиъча ?! » . Мелхό а , Аллах1 аш /мел/ дийриг /лéлόриг/ хууш ву . 
12.Мелхό а , шуна моьттинéра /шу тешнéра/ элчá а , муъманах а /т1ам т1éра дийна/ шайн доьзалшка цкъá а юхабоьрзур бац , и /мунéпикъалла шайт1ано/ хаздира шун дегнашчохь , шуна моьттинéра вон моттар . /и бахьанна/ Шу хилира /Дáлла гергахь/ х1аллак хилла /долу/ къáм /нах/ .
13.Ткъа шá Аллах1ах а , Цуьнан элчанах а ца тешнарг /милла велахь/ , баккъалла а Оха кечйина керстанашна йоккха ц1е . 
14.Аллах1ан /дόлахь/ ду стигланашин а , лаьттин а паччахьалла /όлалла/ . Шéна луучунна гечдо Цό , Шéна луучунна 1áзапдо . Аллах1 гечдийриг , къинхетамениг ву . 
15./т1амна áрá ца бовлуш/ Ц1ахь бисанчáра - и х1онсаш схьаэца шу доьлхучу хéна - эра ду : « Дитийша тхо а шайна т1аьхьах1итта » . Царна лаьа шаьш Аллах1ан къамел /ч1áг1όнаш/ хийца . Ахьа /цáьрга/ áла : « Шу цкъá а х1уьттур ма дац тхуна т1аьхьа » . Иштта аьлла Аллах1а /юхадерзарал/ хьалха . Т1áккха цáра эра ду : « Мелхό а , тхоьца хьаг1 лéлош ду шу » . Мелхό а , уьш бара шаьш к1еззиг бен /динах/ ца кхéташ . 
16.Ахьа áла /г1амаршкара/ áкха 1аьрбашха /т1амна áрá ца бовлуш/ ц1ахь бисинчаьрга : « Шу /Дáла/ кхойкхур ду /т1ам т1ехь/ буьрса ницкъ болчу къόман дуьхьал , цаьрца т1ом бийра бу аш , я дин т1е оьцур ду цáра . Ткъа шу /т1еман омрунна/ муьт1ахь хилахь /áрадовлахь/ , Аллах1а шуна дика /хаза/ ял лур ю . Амма шу /т1амах/ юхадовлахь , хьалха шу юха ма-довллара , т1аккха Цо /Дáла/ лазочу 1азапца 1áзап дийра ду шуна » . 
17.Б1аьрзечунна т1ехь къа дац , астаг1чунна т1ехь къа дац , цомгушчунна т1ехь къа дац /т1амна áра ца бовларна/ . Ткъа шá Аллах1анá а , Цуьнан элчаннá а муьт1ахь верг , Цо и вохуьйтур ву шайна к1елахула тáтόлаш лéлачу /ялсаманин/ бошмашчу , ткъа шá юхавόлург /милла велахь/ , Цо лазόчу 1áзапца 1áзап дийра ду цунна . 
18./Дéлόра/ Бакъ долуш , Аллах1 рéзахилла муъманáхана , цáра /куьйге баьхкина/ дитт к1елахь хьýна /тéшамца/ ч1áг1ό ечу хéнахь . Цуна /Аллах1ана/ хиъира цéран дегнашкахь дерг , Цо боссийра царна т1е синтем . Цо царна дика /совг1ат/ дира гергачу тόламцá а , 
19.шортачу х1онсашцá а , цара /Хайбарахь/ шаьш схьаоьцур йолу . Аллах1 сийлахьниг , хьéкъалла дерг ву . 
20.Аллах1а шуна ч1áг1о йина шортачу х1онсашца , аш шаьш схьаоьцур йолу , Цо сихйира шуна и /х1онс/ . Цо шоьх духа тоьхна нéха куьйгаш , и /х1онс/ муъманáхана билгало /хьéхам/ хилийтархьамá а , Шá шу /Шéна муьт1ахь хиларна/ нийса новкъа нисдархьамá а . 
21.Кхин а /х1онс ю/ , шу шéна т1ехь ницкъ ца кхаьчна йолу , бакъ долуш Аллах1а /1илманца/ гόбина цуьнан . Аллах1 ву массό а х1уманна т1ехь ницкъ кхόчург . 
22.Шаьш /Дéлах/ цатешначáра шоьца т1ом бинéхьара , /эшша/ баккъаш берзор ма бара цара , т1аккха царна карор ма вáцара /шайн дόладан цхьá/ вéрас а , г1оьнчá а . 
23.Аллах1ан лáмаст /1áдат/ ду и , шá /шоьл/ хьалха /дуьйна/ д1адахана /лелла/ долу , хьуна цкъá а карор ма бац Аллах1ан лáмастна хийцам /д1ахьовзам/ . 
24.Иза ву , Шá цéран куьйгаш шоьх а , шун куьйгаш цáрех а юхатоьхнарг Маккин áрахь , Шá шу цаьрна т1ехь толийначул т1аьхьа . Аллах1 аш дийриг гуш ву . 
25.Уьш бу уьш шаьш /Дéлах/ цатешнарш . Цáра хьажий ц1ийнах юхатуьйхира шý а , г1урбанан хьайбанаш а совцийна шайн меттигé кхáчарха . /г1ийла/ Муъма-стегарий а , муъма-зударий а ца хиллехь /Маккахь/ , шаьш шуна ца бевзина болу , аш /т1амца чудахча/ шаьш хьошур /бойъур/ болу /керстанца цхьаьна/ , т1аккха шуна къа хир долуш /шайгахь и/ хаъар дόцуш , /пурба лур дара шуна и ницкъаца яккха/ . Аллах1а /ца делла и пурба/ Шен къинхетам бархьама Шéна луучунна . Уьш /муъма-нах/ схьакъаьстинéхьáра /керстанех/ Оха лазόчу 1áзапца 1áзап дина хир ма дара шаьш /Дéлах/ цатешначаьрна . 
26.Шаьш /Дéлах/ цатешначáра шайн дегнашкахь дéралла йинчу хéна - сонталлин дéралла . Аллах1а боссийра Шен синтем Шен элчанна т1é а , муъманáхана т1é а . Цо царна т1едиллира /Шех/ кхéраран дош /шах1áдат/ . Уьш бара цуьнга /шах1áдате керстанел/ сов хьакъ берш а , цуьнан ох1лу а . Аллах1 ву массό а х1уманах дерг хуург . 
27./Дéлόра/ Бакъ долуш , Аллах1а бакъдира Шен элчанна /цуьнан/ г1ан бакъонца : « Шу /дахнé а/ г1ур ма ду хьажий ц1енчу - Аллах1ана лаъахь - кхéрамбόцуш , шайн кортош даьшнá а , /уьш/ дацдинá а , шаьш /цкъá а/ ца кхоьруш" . Цуна хаъа шуна ца хиънарг , Цо бира /шуна/ цул /Маккийчу дахарал/ хьалха гергара тόлам »
28.Иза ву Шá хьажийнарг /ваийтинарг/ Шен элча нийсонцá а , бакъ динца а , Шá и айъархьама /тόлорхьама/ массό а динна т1ехь . Аллах1 тоьур ву /хьуна/ теш /цу т1ехь/ . 
29.Мухьаммад - Аллах1ан элча ву . Шаьш цуьнца /цхьаьна/ берш керстанашца буьрса бу , шайна юккъехь къинхетаме бу . Хьуна уьш го рукý1ехь , сужýдехь , шаьш Аллах1ера комаьршаллá а , рéзахилар а лоьхуш . Сужýдан ларха билгалонаш ю цéран яххьаш т1ехь . Изза ду цéран вáст /куц/ Товратчохь . Ткъа цéран васт /куц/ Инжийлчохь , марг1ал тесначу ялтех тера ду , т1акхха цо шéна г1одина шá ч1аг1делла , шен г1ад т1ехь д1анисделла , шá áхархой /ялтадерхой/ цецбохуш , керстанаш цáрна оьг1азбахийтархьама . Аллах1а ч1аг1о йина цáрех шаьш /Дéлах/ тешна , дика 1амалаш йинчаьрна гечдарцá а , йоккхачу ялцá а . 

28.06.2010